Diari Oficial de la Generalitat Valenciana


Sumari del DOGV 6403, del 23-11-2010 (2010/12218)

RESOLUCIÓ de 12 de novembre de 2010, de la Direcció General d'Ordenació i Centres Docents, per la qual s'aprova transferir a alguns centres públics de titularitat de la Generalitat d'Educació Especial Específica, determinades quanties per a sufragar els gastos derivats dels materials escolars utilitzats per a desenrotllar el procés d'aprenentatge del seu alumnat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6403

Data del DOGV
:   23-11-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/12159


Data del document
:   12-11-2010

Organisme emissor
:   Conselleria d'Educació

Tipus de document
:   Resolució

Descriptors 

:   * ajuda pública

RESOLUCIÓ de 12 de novembre de 2010, de la Direcció General d'Ordenació i Centres Docents, per la qual s'aprova transferir a alguns centres públics de titularitat de la Generalitat d'Educació Especial Específica, determinades quanties per a sufragar els gastos derivats dels materials escolars utilitzats per a desenrotllar el procés d'aprenentatge del seu alumnat. [2010/12464]  
La Llei Orgànica 2 /2006, de 3 de maig, d'Educació (BOE núm. 106, de 4 de maig), en l'article 74, establix que l'escolarització de l'alumnat que presenta necessitats educatives especials es regirà pels principis de normalització i inclusió, i n'assegurarà la no-discriminació i la igualtat efectiva en l'accés i en la permanència en el sistema educatiu, de manera que podran introduir-se mesures de flexibilització de les distintes etapes educatives, quan es considere necessari.  
D'acord amb la mencionada Llei Orgànica d'Educació, l'Orde de 3 de desembre de 2009, de la Conselleria d'Educació (DOCV núm. 6167, de 9 de desembre), per la qual es regula la convocatòria d'ajudes per a l'adquisició de llibres de text de l'alumnat d'Educació Secundària Obligatòria i el programa per a la gratuïtat progressiva dels llibres de text de l'alumnat d'Educació Primària, per mitjà del bonollibre, ambdós escolaritzats en un centre públic o en un centre privat concertat a la Comunitat Valenciana per al curs 2010/2011, preveu en l'apartat quint (annex II) esta necessària flexibilització quan s'establix un procediment singular per a poder atendre les necessitats de material escolar d'estos alumnes.  
Al Centre d'Educació Especial Profesor Sebastián Burgos de València, amb codi 51799734, se li va transferir per Resolució de 28 de juliol de 2010, de la Direcció General d'Ordenació i Centres Docents (DOCV núm. 6329, de 10 d'agost) l'import corresponent a l'alumnat d'Educació Especial escolaritzat en el centre en aquell moment.  
El mencionat centre s'ha dirigit a l'administració per a comunicar-li que, amb posterioritat, han sigut matriculats en este centre un nombre d'alumnes nous important, que fa necessari un increment de la subvenció que cobrisca els gastos de material d'estos alumnes.  
Vist l'informe favorable de la Inspecció Educativa en què corrobora el que ha afirmat este centre,  
D'acord amb el que establix la disposició final primera de l'Orde de 3 de desembre de 2009 abans mencionada, resolc:  
Primer  
Completar la transferència econòmica, realitzada a través de la mencionada Resolució de 28 de juliol de 2010, al centre docent públic, de titularitat de la Generalitat, Centre d'Educació Especial Profesor Sebastián Burgos de València, amb codi 74959843, amb l'import de 990 euros.  
Transferir al centre docent públic de la Generalitat, de nova creació, d'Educació Especial Número 1 de Castelló de la Plana, codi 80614224, l'import global dels bonollibres per a l'adquisició dels llibres de text que correspondria a l'alumnat del centre, i que ascendix a 880 euros, a fi de sufragar els gastos derivats de l'adquisició del material escolar, que per les seues característiques específiques i singulars requerisca este alumnat per al curs 2010-2011, i que en el seu moment no va poder fer-se la transferència.  
Segon  
La transferència s'abonarà amb càrrec al capítol IV, línia de subvenció T0067000, del capítol IV, de la secció, servici, centre gestor i programa 98.38.56.691.49, de la Llei 13/2009, de 29 de desembre, de Pressupostos de la Generalitat per a l'exercici 2010 (DOCV núm. 6176, de 31 de desembre). L'import de la transferència ascendix a 1.870,00 euros, que correspon als centres mencionats anteriorment.  
Tercer  
La comissió econòmica del consell escolar del centre supervisarà la gestió de les dotacions rebudes de la Conselleria d'Educació. La transferència de l'ajuda l'haurà de justificar el centre en concepte de gastos derivats de les necessitats d'este alumnat, amb l'aportació del certificat del consell escolar, d'acord amb el que establix el punt quint (segons el model de l'annex II-B) de la precitada Orde de 3 de desembre de 2009, de la Conselleria d'Educació.  
Els centres hauran de conservar els documents justificatius de l'aplicació dels fons rebuts, inclosos els documents electrònics, mentres puguen ser objecte de les actuacions de comprovació i de control, tot això d'acord amb el que establix la Llei 38/2003, de 17 de novembre, General de Subvencions (BOE núm. 276 de 18 de novembre).  
Quart  
Els centres reunixen tots els requisits establits en l'article 13 de la mencionada Llei 38/2003, General de Subvencions.  
Quint  
Esta resolució es publicarà en el Diari Oficial de la Comunitat Valenciana, en els taulers d'anuncis dels centres i en les direccions territorials de la Conselleria d'Educació a València, Alacant i Castelló, així com en la pàgina d'Internet: .  
Sext  
Esta resolució tindrà efecte a partir de l'endemà de la seua publicació en el Diari Oficial de la Comunitat Valenciana.  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra esta resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació en el termini d'un mes a comptar de l'endemà de la publicació en el DOCV.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació en el DOCV o a partir de l'endemà del dia en què es notifique la resolució expressa del recurs de reposició o en què este es considere presumptament desestimat.  
València, 12 de novembre de 2010.- El director general d'Ordenació i Centres Docents: Rafael Carbonell Peris.